# name
Servei bibliotecari per a infants. Proposta per a la Biblioteca Antonio Martín (El Prat de Llobregat)

# metadata.dc.description[].value
Treballs Finals de Grau d'Informació i Documentació, Facultat de Biblioteconomia i Documentació, Universitat de Barcelona, Curs: 
2017-2018, Tutor:Teresa Mañà

# metadata.dc.description.abstract[].value
El tema d’aquest treball de fi de grau (TFG en endavant) és el servei bibliotecari per a infants. Dit això, caldrà definir-lo tot explicitant-ne les delimitacions que l’afecten a diversos nivells i en conformen el seu abast exacte en cadascuna de les seccions del treball.
Els primers capítols del TFG es dedicaran a presentar les justificacions que el motiven, la metodologia emprada i els objectius que persegueix. A continuació, s’exposarà l’estat de la qüestió, que inclourà: les consideracions més rellevants derivades de la revisió bibliogràfica, el model de servei bibliotecari infantil que les biblioteques públiques catalanes han ofert tradicionalment a partir d’un esbós històric, una aproximació als conceptes claus de lectura i animació a la lectura i, finalment, els models alternatius de servei bibliotecari infantil que resulten més innovadors i atractius.
Partint del marc teòric general, la segona part del treball presentarà la proposta de servei bibliotecari per a infants amb una anàlisi del servei actual, l’orientació teòrica i la concreció pràctica de les principals dimensions del servei (personal, col·lecció, espais i activitats). El darrer apartat recollirà les principals línies de treball futur que s’assenyalen per tal de completar el servei, entre les quals en destaquen les relacions amb la comunitat.
Cal esmentar dues limitacions destacables de la proposta de servei. La primera, de caire geogràfica: s’imagina un model per a la biblioteca del Prat de Llobregat. Per tant, les possibles limitacions d’espais i d’altra naturalesa que se’n puguin derivar vindran originades per la seva idiosincràsia. La segona es vincula a la definició de l’abast del públic infantil al qual es dirigeix.

# metadata.dc.rights[].value
cc-by-nc-nd (c) Illa Girona, Clara, 2018

# metadata.dc.source[].value
Treballs Finals de Grau (TFG) - Gestió d'Informació i Documentació Digital

# metadata.dc.title[].value
Servei bibliotecari per a infants. Proposta per a la Biblioteca Antonio Martín (El Prat de Llobregat)